คือวันแรกหนูเข้าห้องน้ำแล้วมีเลือดประจำเดือนไหลออกมาเป็นสีแดงเข้มหนูก็เข้าใจว่าหนูจะมีประจำเดือน จึงใส่ผ้าอนามัยไว้แต่ปรากฏว่าวันนั้นทั้งวันไม่มีเลือดประจำเดือนออกมาอีกเลย จนถึงเช้าอีกวันหนูเข้าห้องน้ำก็มีเลือดประจำเดือนไหลออกมาอีก แต่วันนั้นทั้งวันก็เหมือนเดิมคือไม่มีเลือดไหลออกมาอีก พอตกเย็นก็มีไหลออกมานิดหน่อยแล้วก็หายไปเลย คือหนูมีอาการปวดท้องหน่วงๆ ด้วย แบบนี้ผิดปกติมั๊ยคะ คือปกติหนูจะมีรอบเดือน 3-7 วัน
 ปกติคนเราจะมี ปจด มาสม่ำเสมอ ตลอด 1-5 วัน เพราะเป็นการลอกตัวของผนังมดลูกจนกว่าจะหมดแล้วหยุด เพื่อสร้างใหม่ตามระดับฮอร์โมนที่เปลี่ยนแปลงเมื่อมีการตกไข่รอบหน้าอีกครั้งหนึ่ง การที่มีปจด กระปริดกระปรอย อาจเป็นไปได้ว่ามีการอักเสบของมดลูก หรือ ระดับฮอร์โมนไม่ปกติ มาไม่สม่ำเสมอ เลยทำให้วงจาของรอบเดือนเปลี่ยนไป พบมากในคนที่มีความวิตกกังวลความเครียด การใช้ยาคุมฉุกเฉิน การฉีดยาคุมกำเนิดระยะแรก คนที่วัยใกล้หมดประจำเดือน การปวดท้องหน่วงๆเป็นการบีบตัวของมดลูกที่พยายามเอาเลือดเก่าที่อยุ่ในมดลูกออกมา ลองนิ่งเฉยไปก่อน ทำใจให้สบาย ปจด อาจกลับมาเป็นปกติ ถ้ามี กระปริดกระปรอยนานกว่า 30 วัน ควรไปพบแพทย์เพื่อตรวจภายใน มีการอักเสบของอุ้งเชิงกรานหรือไม่ หรือมีถุงน้ำในรังไข่ ทำให้การตกไข่ผิดปกติไป อาจต้องทานยาปรับประจำเดือนให้ ปจด กลับว่ามีวงจรปกติ